ai4bharat/Pralekha huggingface dataset:
राष्ट्रपती कार्यालय
लेखा परीक्षण प्रणाली सखोल जाणून घेण्याची अनोखी संधी आणि सुधारणा सुचवण्यासाठी कॅगला उत्तम स्थान पुरवते- राष्ट्रपती
लेखा परीक्षण, प्रणाली सखोल जाणून घेण्याची अनोखी संधी आणि सुधारणा सुचवण्यासाठी कॅगला उत्तम स्थानही पुरवते असे राष्ट्रपती राम नाथ कोविंद यांनी म्हटले आहे. भारतीय लेखा परीक्षण आणि लेखा सेवा अधिकाऱ्यांच्या 2018 आणि 2019 तुकडीच्या प्रशिक्षणार्थीच्या समारोप कार्यक्रमात ते आज सिमला इथे बोलत होते.
कोविड-19 महामारीमुळे अर्थव्यवस्थेवर मोठा परिणाम झाला. हा प्रभाव कमी करण्यासाठी आणि गरिबांच्या कल्याणासाठी सरकारने विविध वित्तीय उपाययोजना केल्याचे त्यांनी सांगितले. कॅग अर्थात नियंत्रक आणि महालेखा परीक्षकांना, देखरेख ठेवताना प्रणालीतल्या सुधारणेसाठी माहिती पुरवण्याच्या संधी ज्ञात असाव्यात असे राष्ट्रपती म्हणाले. कॅग सारख्या संस्थांनी दिलेल्या संस्थाच्या सल्ल्याची सरकारने गंभीर दखल घ्यावी, याचा सार्वजनिक सेवा वितरण स्तराच्या गुणवत्तेवर सकारात्मक प्रभाव होईल असे ते म्हणाले.
नागरिकांच्या सुविधेसाठी सरकारी प्रक्रिया मोठ्या प्रमाणांत डिजिटल करण्यात येत आहेत. तंत्रज्ञानाचा झपाट्याने विस्तार होत असल्याने प्रशासन आणि नागरिक यांच्यातले अंतर कमी होत चालल्याचे राष्ट्रपती म्हणाले. थेट लाभ हस्तांतरणा सारख्या सुविधांमुळे केवळ एक बटण दाबून देशातल्या दुर्गम भागातल्या गरीब नागरिकांपर्यंत पैसे पोहोचू शकतात. लेखा परीक्षणाच्या दृष्टीने हे छोटे आव्हान आणि मोठी संधी आहे. अद्ययावत विश्लेषणात्मक साधनांचा उपयोग करत, दूरवर प्रवास न करताही, मोठ्या प्रमाणातल्या डाटामधून डाटा मधून हवी असेल ती माहिती वेगळी करता येते. यामुळे लेखा परीक्षण अधिक केंद्रित आणि प्रभावी होते.
आपल्या भावी पिढ्यांसाठी आपल्याला कराव्या लागणाऱ्या त्यागाची आपल्याला जाणीव करून देण्यात कॅगची मोठी भूमिका असल्याचे राष्ट्रपती म्हणाले.
राष्ट्रपतींच्या संपूर्ण भाषणासाठी इथे क्लिक करा -
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 16 ऑगस्ट 2020

राष्ट्रपती रामनाथ कोविंद यांनी भारतीय सांस्कृतिक संबंध परिषदेच्या  मुख्यालयात आज  माजी पंतप्रधान अटलबिहारी वाजपेयी यांच्या द्वितीय स्मृतिदिनानिमित्त त्यांच्या तैलचित्राचे आभासी पद्धतीने अनावरण केले. परराष्ट्रमंत्री असताना अटलबिहारी वाजपेयी यांनी मार्च 1977 ते ऑगस्ट 1979 या कालावधीत आयसीसीआरचे माजी अध्यक्ष म्हणून काम पाहिले होते.
पंतप्रधान नरेंद्र मोदी यांनी पारसी नववर्ष, नवरोज निमित्त शुभेच्छा दिल्या आहेत. पंतप्रधान म्हणाले, “नवरोज मुबारक! पारसी नववर्षाच्या शुभेच्छा. ज्यांनी विविध क्षेत्रात उल्लेखनीय कामगिरी केली आहे, अशा पारसी समुदायाच्या उल्लेखनीय योगदानाची भारताला जाणीव आहे. येणारे वर्ष प्रत्येकाच्या आयुष्यात शांतता आणि भरभराट घेऊन येवो, ही सदिच्छा.”
आरोग्य मंत्रालयाची कोविड-19 घडामोडींवरील माहिती :
- कोविड-19 मुळे बळी पडणाऱ्यांच्या संख्येत सातत्याने घट होत असून आज अखेर भारतातील मृत्युदर जगात सर्वात कमी म्हणजेच 1.93% इतका आहे. केंद्र आणि राज्य /केंद्रशासित प्रदेश सरकारांच्या समन्वित प्रयत्नांचा हा परिणाम आहे. 50,000 मृत्यूसंख्या ओलांडायला अमेरिकेला 23 दिवस, ब्राझीलला 95 दिवस आणि मेक्सिकोला 141 दिवसांचा अवधी लागला तर या संख्येपर्यंत पोचण्यासाठी भारताला 156 दिवस लागले. भारतातील रुग्ण बरे होण्याचा दर जवळपास 72% पर्यंत पोहोचला आहे, तो आणखी वाढेल, याची खात्री असून अधिकाधिक रुग्ण बरे होतही आहेत. गेल्या 24 तासात 53,322 रुग्ण बरे झाले आहेत आणि त्यांना घरी सोडण्यात आले आहे, या संख्येसह बरे झालेल्या कोविड -19 रुग्णांची संख्या 18.6 लाखांपेक्षा  जास्त झाली आहे.
इतर अपडेट्स:
महाराष्ट्र अपडेट्स :
राज्याचे आरोग्यमंत्री राजेश टोपे यांनी मुंबईहून ग्रामीण भागात होणाऱ्या स्थलांतरामुळे कोविड-19 चा प्रकोप वाढत असल्याबद्दल चिंता व्यक्त केली. राज्यात रुग्णसंख्या वाढत असली तरी बरे होणाऱ्या रुग्णांचे प्रमाण समाधानाकारक आहे, असे निरीक्षण त्यांनी नोंदवले. राज्यात एकूण रुग्णसंख्या 5.84 लाख असून, 1.56 लाख सक्रीय रुग्ण आहेत.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
राष्ट्रपती कार्यालय
राष्ट्रपती भवन 1 डिसेंबरपासून आठवड्यातून पाच दिवस जनतेसाठी खुले राहणार
नवी दिल्ली, 21 नोव्हेंबर 2022
राष्ट्रपती भवन 1 डिसेंबर 2022 पासून आठवड्यातून पाच दिवस जनतेसाठी खुले राहील. राष्ट्रपती भवनला बुधवार, गुरुवार, शुक्रवार, शनिवार आणि रविवार  या दिवशी वेळेच्या पाच स्लॉटमध्ये म्हणजे सकाळी 10ते 11, 11 ते 12, दुपारी 12 ते 1, 2-३ आणि 3 ते 4 या वेळेत भेट देता येईल.
राष्ट्रपती भवनला भेट देण्याव्यतिरिक्त, मंगळवार ते रविवार  आठवड्यातून सहा दिवस राष्ट्रपती भवन संग्रहालय संकुलाला देखील लोकांना भेट देता येईल.
दर शनिवारी, लोकांना राष्ट्रपती भवनाच्या प्रांगणात सकाळी 8 ते 9 या वेळेत चेंज ऑफ गार्ड सोहळा देखील पाहता येईल. राजपत्रित सुट्टी असल्यास किंवा राष्ट्रपती भवनाने तसे सूचित केले असल्यास शनिवारी हा सोहळा होणार नाही.
http://rashtrapatisachivalaya.gov.in/rbtour या संकेतस्थळावर अभ्यागत त्यांचे स्लॉट ऑनलाइन आरक्षित करू शकतात.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130
इलेक्ट्रॉनिक्स आणि माहिती तंत्रज्ञान मंत्रालय
अमेझॉन इंडिया भारतात इलेक्ट्रॉनिक उपकरण निर्मितीला करणार आरंभ
केंद्रीय मंत्री रवीशंकर प्रसाद यांनी अमेझॉनचे भारतातील प्रमुख अमित अगरवाल यांच्याशी दूरदृश्य पद्धतीने केलेल्या चर्चेनंतर घोषणा
भारतीय कारागिरांनी बनवलेली तसेच भारतातील आयुर्वेदिक उत्पादने ई-कॉमर्स मंचावरून जागतिक बाजारपेठेत नेण्याची अमेझॉन इंडियाला मंत्र्यांची सूचना
नवी दिल्ली, 16 फेब्रुवारी 2021
इलेक्ट्रॉनिक्स व माहिती तंत्रज्ञान मंत्रालयाचे तसेच न्याय व कायदा मंत्रालयाचे केंद्रीय मंत्री रवीशंकर प्रसाद यांनी आज अमेझॉनचे भारतातील प्रमुख, अमित अगरवाल यांच्याशी दूरदृश्य पद्धतीने बैठक घेतली. या बैठकीत डिजिटल क्षेत्राशी संबधित अनेक बाबींवर चर्चा झाली. या बैठकीनंतर अमेझॉन इंडियाने भारतात अमेझॉन फायर स्टिक टिव्ही उत्पादन सुरू करणार असल्याची घोषणा केली.
“भारत हा गुंतवणूकीच्या दृष्टीने आकर्षक आहेच पण इलेक्ट्रॉनिक्स आणि माहिती तंत्रज्ञान क्षेत्रातील जागतिक पुरवठा साखळीत मुख्य भूमिका बजावण्यासाठीही आता सज्ज आहे”, असे यावेळी दूरसंचार, इलेक्ट्रॉनिक्स व माहिती तंत्रज्ञान तसेच कायदा व न्यायमंत्री रवीशंकर प्रसाद म्हणाले. आपल्या सरकारच्या प्रॉडक्शन लिंक्ड इन्सेन्टिव  योजनेच्या निर्णयाला जागतिक पातळीवरही भरपूर प्रतिसाद मिळाल्याचे यावेळी त्यांनी सांगितले. चेन्नईत उत्पादन युनिट सुरू करण्याच्या अमेझॉनच्या निर्णयाचे आम्ही स्वागत करतो, यामुळे, स्वदेशी उत्पादनाच्या क्षमता वाढतील व रोजगार निर्माण होतील, असे ते म्हणाले. डिजीटली सामर्थ्यवान आत्मनिर्भर भारत निर्माण करण्याच्या उद्दिष्टाचा हा पुढील भाग असेल, असेही त्यांनी सांगितले. भारतात भारतासाठी इलेक्ट्रॉनिक उत्पादने उत्पादित करणे व ती भारताबाहेरही निर्यात करणे या अमेझॉनच्या प्रयत्नांचा हा आरंभ असेल असेही मंत्रीमहोदयांनी नमूद केले.
चेन्नईच्या फॉक्सकॉनची उपकंपनी असलेली क्लाउड नेटवर्क टेक्नॉलॉजी ही या उत्पादनासाठी अमेझॉनची कंत्राटदार उत्पादन कंपनी असेल आणि या वर्षाअखेरपर्यंत उत्पादनाला सुरूवात होईल.
भारतीय कारागिरांनी तयार केलेल्या वस्तू त्याचप्रमाणे आयुर्वेदिक उत्पादने ई-कॉमर्सच्या माध्यमातून जागतिक बाजारपेठेत नेण्यास अमेझॉन इंडियाने सहाय्य करावे असे रवीशंकर प्रसाद यांनी सांगितले. अमेझॉन जागतिक कंपनी असली तरी अमेझॉन इंडियाने भारतीय व्यवसाय क्षेत्राशी व संस्कृतीशी नाते जोडणारी भारतीय कंपनी म्हणून भरारी घ्यावी अशी अपेक्षा रविशंकर प्रसाद यांनी यावेळी व्यक्त केली
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
शेनेल या फ्रान्समधील लक्झरी फॅशन कंपनीच्या जागतिक मुख्य कार्यकारी अधिकारी लीना नायर यांनी घेतली पंतप्रधान नरेंद्र मोदी यांची भेट
नवी दिल्ली, 14 जुलै 2023
शेनेल या फ्रान्समधील लक्झरी फॅशन कंपनीच्या जागतिक मुख्य कार्यकारी अधिकारी लीना नायर यांनी 14 जुलै 2023 रोजी पॅरिसमध्ये पंतप्रधान नरेंद्र मोदी यांची भेट घेतली.
पंतप्रधानांनी नायर यांचे त्यांच्या यशाबद्दल अभिनंदन केले आणि शेनेलला भारतात गुंतवणुकीच्या नवीन संधी आणि सहकार्यासाठी आमंत्रित केले.
भारतातील हस्तकला, खादी आणि कारागिरांच्या कौशल्य विकासाला चालना देण्याविषयी यावेळी चर्चा करण्यात आली.
S.Kane/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 199 कोटी 27 लाखांहून अधिक मात्रा देण्यात आल्या.
भारतातील उपचाराधीन रुग्णांची संख्या सध्या 1,36,076
उपचाराधीन रुग्ण संख्या प्रमाण 0.31% इतके आहे
सध्याचा रुग्ण बरे होण्याचा दर 98.49% आहे
गेल्या 24 तासात 16,482 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,30,28,356 इतकी आहे .
गेल्या 24 तासात 20,139 नव्या कोरोना रुग्णांची नोंद झाली .
सध्या दैनंदिन पॉझिटिव्हिटी दर 5.10% आहे
सध्याचा साप्ताहिक पॉझिटिव्हिटी दर 4.37%आहे
आत्तापर्यंत  86.81 कोटी कोविड तपासण्या घेण्यात आल्या, असून गेल्या २४ तासात 3,94,774 कोटी कोवीड तपासण्या करण्यात आल्या .
पंतप्रधान कार्यालय
कर्तव्यपथावरील आजच्या प्रजासत्ताक दिनाच्या कार्यक्रमातील काही क्षणचित्रे पंतप्रधानांनी केली सामाईक
नवी दिल्ली, 26 जानेवारी 2023
दिल्लीत कर्तव्यपथावर झालेल्या आजच्या प्रजासत्ताक दिनाच्या कार्यक्रमातील काही क्षणचित्रे सादर करताना, पंतप्रधान नरेंद्र मोदी यांनी काही ट्विट्सची मालिका गुंफली आहे.
R.Aghor/A.Save/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वाणिज्य आणि उदयोग मंत्रालय
एप्रिल 2023 मध्ये भारताची एकूण निर्यात 65.02 अब्ज अमेरिकी डॉलर्स इतकी झाल्याचा अंदाज : 2 टक्के सकारात्मक वाढ
नवी दिल्ली, 15 मे 2023
इलेक्ट्रॉनिक वस्तू, तांदूळ, औषधे आणि फार्मास्युटिकल्स, तेलबिया, सिरॅमिक उत्पादने आणि काचेच्या वस्तू आणि मसाले यांनी एप्रिल 2023 मध्ये निर्यातीत लक्षणीय वाढ नोंदवली.
- एप्रिल 2023 मध्ये भारताची एकूण निर्यात  65.02 अब्ज अमेरिकी डॉलर्स एवढी असण्याचा अंदाज आहे, जी एप्रिल 2022 च्या तुलनेत 2 टक्क्यांची सकारात्मक वाढ दर्शविते. एप्रिल 2023 मध्ये एकूण आयात 66.40 अब्ज अमेरिकी डॉलर्स एवढी असण्याचा अंदाज असून आयातीमध्ये एप्रिल 2022 च्या तुलनेत  7.92 टक्क्यांनी नकारात्मक वाढ दर्शवतो.
माल व्यापार
- एप्रिल 2022 मधील 39.70 अब्ज अमेरिकी डॉलर्सच्या तुलनेत एप्रिल 2023 मध्ये मालाची निर्यात 34.66 अब्ज अमेरिकी डॉलर्स एवढी होती.
- एप्रिल 2023 मध्ये व्यापारी मालाची आयात 49.90 अब्ज अमेरिकी डॉलर्स झाली, जी एप्रिल 2022 मध्ये 58.06 अब्ज अमेरिकी डॉलर्स होती.
- एप्रिल 2023 मध्ये खनिज तेल विरहीत, रत्ने विरहीत आणि दागिन्यांची निर्यात 25.76 अब्ज अमेरिकी डॉलर्स होती, ती एप्रिल 2022 मध्ये 28.37 अब्ज अमेरिकी डॉलर्स होती.
- एप्रिल 2023 मध्ये बिगर-पेट्रोलियम आणि बिगर रत्ने आणि दागिने  आयात 31.49 अब्ज अमेरिकी डॉलर्स झाली, जी एप्रिल 2022 मध्ये 36 अब्ज अमेरिकी डॉलर्स होती.
सेवा व्यापार
- एप्रिल 2023 साठी सेवा निर्यातीचे अंदाजे मूल्य 30.36 अब्ज अमेरिकी डॉलर्स आहे, जे एप्रिल 2022 मध्ये 24.05 अब्ज अमेरिकी डॉलर्स होते.
- एप्रिल 2023 साठी सेवा आयातीचे अंदाजे मूल्य 16.50 अब्ज अमेरिकी डॉलर्स आहे जे एप्रिल 2022 मध्ये 14.06 अब्ज अमेरिकी डॉलर्स होते.
- एप्रिल 2022 मधील 1.67 अब्ज अमेरिकी डॉलर्सच्या तुलनेत एप्रिल 2023 मध्ये इलेक्ट्रॉनिक वस्तूंची निर्यात 26.49 टक्क्यांनी वाढून 2.11 अब्ज अमेरिकी डॉलर्स झाली.
- एप्रिल 2023 मध्ये कापड, प्लास्टिक आणि लिनोलियम निर्यातीत घट होत राहिली कारण प्रमुख अर्थव्यवस्थांमधील मंदीच्या प्रभावामुळे मागणी कमी झाली.
अधिक माहितीसाठी येथे क्लिक कराS.Kane/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
पंतप्रधान कार्यालय
शेतकऱ्यांना स्वस्त युरिया देण्यासाठी 10 लाख कोटी रूपयांचे अनुदान : पंतप्रधान नरेंद्र मोदी
युरियाच्या एका पिशवीची किंमत तीन हजार रूपये असताना, शेतकऱ्यांना 300 रुपयांना उपलब्ध करून दिला जातो – पंतप्रधान
नवी दिल्ली, 15 ऑगस्ट 2023
पंतप्रधान नरेंद्र मोदी यांनी लाल किल्ल्यावरून स्वातंत्र्य दिनाच्या भाषणात सांगितले की, सरकारने शेतकऱ्यांसाठी युरियावरील अनुदान म्हणून 10 लाख कोटी रुपयांची तरतूद केली आहे. ते म्हणाले, “जागतिक स्तरावर प्रति पिशवी 3,000 रुपये किमतीचा युरिया, शेतकऱ्यांना प्रति पिशवी 300 रुपये, इतक्या स्वस्त दराने दिला जातो. सरकारने युरिया अनुदान म्हणून 10 लाख कोटी रुपये वितरीत केले आहेत.
पंतप्रधानांनी लाल किल्ल्यावरून देशाला माहिती दिली की, युरिया जागतिक बाजारपेठेत शेतकऱ्यांना 3,000 रुपयांपेक्षा जास्त दराने विकला जात आहे. “ज्या युरियाची पिशवी काही जागतिक बाजारपेठेत 3,000 रूपयांनी विकतात,तोच युरिया आता सरकार आपल्या शेतकर्यांना 300 रूपये दराने विकते. सरकार आपल्या शेतकऱ्यांसाठी युरियावर 10 लाख कोटी रूपयांचे अनुदान देत आहे.S.Thakur/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
प्रवासी  भारतीय दिवस परिषद -2021
नवी दिल्ली, 7 जानेवारी 2021
परदेशांत राहणाऱ्या भारतीयांना जोडून आणि सामावून घेण्याच्या प्रक्रियेत मोलाची भूमिका बजावणारी प्रवासी  भारतीय दिवस  परिषद, हा परराष्ट्र व्यवहार मंत्रालयाचा महत्त्वपूर्ण कार्यक्रम आहे. कोरोनाची साथ अद्यापि सुरूच असली तरी, देशोदेशी पसरलेल्या प्रगतिशील आणि चैतन्यमयी अशा भारतीय समुदायाच्या भावना लक्षात घेऊन सोळावी अनिवासी भारतीय दिवस परिषद 9 जानेवारी 2021 रोजी आयोजित केली जाणार आहे. त्याच्या तयारीसाठी झालेल्या पीबीडी परिषदांप्रमाणेच ही परिषद देखील आभासी माध्यमातून आयोजित केली जाणार आहे. “आत्मनिर्भर भारतासाठी योगदान देताना” सोळाव्या पीबीडी सोहळ्याची मध्यवर्ती संकल्पना असेल.
पीबीडी परिषदेचे तीन भाग असतील. पीबीडी परिषदेचे उद्घाटन भारताचे पंतप्रधान नरेंद्र मोदी यांच्या हस्ते होणार आहे. तर सुरीनाम प्रजासत्ताकाचे राष्ट्राध्यक्ष श्री.चंद्रिकाप्रसाद संतोखी, या सोहळ्याचे प्रमुख अतिथी म्हणून मुख्य भाषण करणार आहेत. तरुणांसाठी ऑनलाइन पद्धतीने घेतलेल्या ‘भारत को जानिये’ या प्रश्नमंजुषा स्पर्धेचे विजेतेही यावेळी जाहीर करण्यात येतील.
उद्घाटन समारंभानंतर दोन पूर्ण सत्रे होतील. पहिल्या पूर्ण सत्राचा विषय ‘आत्मनिर्भर भारतासाठी परदेशातील भारतीय समुदायाची भूमिका’ हा असून परराष्ट्र व्यवहारमंत्री आणि उद्योग आणि वाणिज्यमंत्री यांची भाषणे या सत्रात होणार आहेत. तर दुसरे पूर्ण सत्र “कोविडोत्तर आव्हानांचा सामना करताना- आरोग्य, अर्थव्यवस्था, सामाजिक आणि आंतरराष्ट्रीय संबंधांतील स्थिती” या विषयावर आधारित असेल. आरोग्यमंत्री आणि परराष्ट्र व्यवहार राज्यमंत्री यांची भाषणे या सत्रात होतील. या दोन्ही पूर्ण सत्रांमध्ये भारतीय समुदायातील तज्ज्ञांच्या चर्चासत्रांचाही समावेश असेल.
अखेरच्या सत्रात अनिवासी भारतीय दिनानिमित्त राष्ट्रपती समारोपाचे भाषण करणार आहेत. 2020-21 च्या प्रवासी भारतीय विजेत्यांची नावेही याच सत्रात घोषित केली जाणार आहेत. भारतात आणि परदेशातही विविध क्षेत्रांमध्ये अनिवासी भारतीयांनी केलेल्या उत्तुंग कामगिरीचा आणि दिलेल्या योगदानाचा गौरव करण्यासाठी हे पुरस्कार दिले जातात.
युवा पीबीडीचे आयोजन उद्या म्हणजे 8 जानेवारीला आभासी माध्यमातूनच होत असून, “भारत आणि परदेशातील यशस्वी तरुणांना एकत्र आणताना” अशी या कार्यक्रमाची मध्यवर्ती संकल्पना आहे. युवक कल्याण आणि क्रीडा मंत्रालय या कार्यक्रमाची धुरा वाहणार आहे. न्यूझीलंडच्या समुदाय आणि सेवाक्षेत्राच्या मंत्री प्रियांका राधाकृष्णन यावेळी विशेष अतिथी म्हणून उपस्थित राहणार आहेत.
S.Kane/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
निती आयोग
इंडिया एनर्जी मॉडेलिंग फोरमची पहिली कार्यशाळा
नवी दिल्ली, 14 मार्च 2019
नीती आयोग आणि आंतरराष्ट्रीय विकासासाठीची युनायटेड स्टेट्स एजन्सी  यांनी इंडिया एनर्जी मॉडेलिंग फोरमच्या विकासासाठी पहिली कार्यशाळा आयोजित केली आहे. नीती आयोगाचे उपाध्याक्ष डॉ. राजीव कुमार आणि युएसएआयडीचे उपक्रम संचालक मार्क व्हाईट या कार्यशाळेच्या उद्घाटनपर सत्राच्या अध्यक्षस्थानी होते. ऊर्जा आणि पर्यावरणविषयक महत्वाच्या मुद्यांचा अभ्यास करण्यासाठी तज्ञ आणि धोरणकर्त्यांना इंडिया एनर्जी मॉडेलिंग फोरमद्वारे मंच उपलब्ध करुन दिला जात आहे.
या कार्यशाळेत आठ सत्र होणार असून त्यामध्ये भारताला केंद्रस्थानी करत ऊर्जा मॉडेलिंग मंच स्थापन करण्यासंदर्भातल्या विविध पैलूंवर चर्चा होणार आहे. महत्वाचे निर्णय घेण्यासंदर्भात ऊर्जा मॉडेलिंग महत्वाची भूमिका कशा प्रकारे बजावू शकते यासंदर्भातही यामध्ये चर्चा अपेक्षित आहे.
B.Gokhale/N.Chitale/P.Malandkar
(Visitor Counter : 172
केंद्रीय लोकसेवा आयोग
केंद्रीय लोकसेवा आयोगाने मार्च 2022 मध्ये निश्चित केलेले भरतीविषयक निकाल
केंद्रीय लोकसेवा आयोगाने मार्च 2022 मध्ये खालील भरतीविषयक निकाल निश्चित केले आहेत. निवड झालेल्या उमेदवारांना या निकालाची माहिती व्यक्तिगतरित्या पोष्टाने कळवली आहे.
लिंक पाहण्यासाठी येथे क्लिक करा
पंतप्रधान कार्यालय
पंतप्रधानांनी देशवासियांना दिल्या वाल्मिकी जयंतीच्या शुभेच्छा
पंतप्रधान नरेंद्र मोदी यांनी देशवासियांना वाल्मिकी जयंतीच्या शुभेच्छा दिल्या आहेत. पंतप्रधानांनी महर्षी वाल्मिकी यांच्यावरील आपल्या विचारांची एक चित्रफीतही सामायिक केली आहे. पंतप्रधानांनी ट्विट संदेशात म्हटले आहे की,
देशवासियांना वाल्मिकी जयंतीच्या शुभेच्छा.
संरक्षण मंत्रालय
वाढत्या कोविड संसर्गाचा सामना कारण्यासाठी कॅंटोन्मेंट बोर्डांचे नागरी प्रशासनाला सहकार्य
देशभरातील कोविड परिस्थिती लक्षात घेत अनेक भागांतील कॅन्टोन्मेंट बोर्डांनी नागरी प्रशासनाला / राज्य सरकारांना सहकार्य करण्यास सुरुवात केली आहे. केवळ आपल्या परिसरातील निवासी नागरिकांना मदत करण्यापलीकडे जाऊन, वैद्यकीय मदतीची गरज असणाऱ्या सर्वाना येथे साहाय्य देण्यात येत आहे.
सध्या 39 कॅंटोन्मेंट बोर्डांमध्ये म्हणजेच छावणी मंडळांमध्ये  40 सर्वसामान्य रुग्णालये असून त्यात 1,240 खाटांची व्यवस्था आहे. पुणे, खडकी आणि देवळाली येथील 304 खाटांच्या CB रुग्णालयांना आता 'कोविड समर्पित रुग्णालये' म्हणून मान्यता देण्यात आली आहे. खडकी, देवळाली, देहूरोड, झाशी आणि अहमदनगर येथील 418 खाटांच्या छावणी सामान्य रुग्णालयांना  'कोविड काळजी केंद्र' म्हणून दर्जा देण्यात आला आहे. देहूरोड येथील समर्पित कोविड आरोग्य केंद्र पूर्णपणे सुसज्ज असून ते लवकरच सुरु केले जाणार आहे. तर खडकी येथील CGH मध्ये सहा खाटांचा अतिदक्षता विभाग तयार करण्यात येत आहे. 37 छावणी मंडळांमध्ये प्राणवायू सहाय्यक सुविधा उपलब्ध आहे आणि सध्या त्यांच्याकडे 658 सिलेंडरचा साठा आहे.
सर्व 39 CGH मध्ये फिव्हर क्लिनिक सुरु करण्यात आली आहेत. कोविड -19 ची लक्षणे दिसत असणाऱ्या रुग्णांना येथून कोविड उपचार सुविधा केंद्रांमध्ये पाठविले जाते. जिल्हा प्रशासनाशी समन्वय साधून रॅपिड अँटीजेन आणि आरटी-पीसीआर चाचण्या नियमितपणे केल्या जात आहेत तसेच बहुतांश छावण्यांमध्ये लसीकरण केंद्रेही सुरु करण्यात आली आहेत.
छावणी भागात सार्वजनिक ठिकाणी नियमितपणे निर्जंतुकीकरण केले जात आहे. इ-छावणी पोर्टलच्या माध्यमातून ऑनलाइन सुविधा वापरण्यासाठी निवासी नागरिकांना प्रोत्साहित केले जात आहे. देशभरातील छावणी मंडळे म्हणजे संरक्षण मंत्रालयान्तर्गत काम करणाऱ्या नागरी संस्था होत.
अर्थ मंत्रालय
मुंबई विमानतळावर सुदानी प्रवाश्याकडून 12 किलोची सोन्याची बिस्किटे सीमाशुल्क अधिकाऱ्यांनी केली जप्त,सहा जणांना अटक
मुंबई, 11 सप्टेंबर 2022
मुंबई विमानतळावर सीमाशुल्क विभागाने 10 सप्टेंबर 2022 रोजी एका सुनियोजित कारवाई अंतर्गत सुदानी प्रवाशांकडून 5 कोटी 38 लाख रुपये किमतीचे सोन्याची 12 किलो वजनाची बिस्किटे जप्त केली. सुदानी प्रवाशांचा हा गट दुबईहून एमिरेट्स फ्लाइट AK-500 ने मुंबईच्या छत्रपती शिवाजी महाराज आंतरराष्ट्रीय विमानतळावर आलेला होता.
सुमारे 23 सुदानी लोकांच्या एका गटाने एकत्र येऊन कस्टम अधिकाऱ्यांचे लक्ष विचलित करण्यासाठी गोंधळ निर्माण करून ग्रीन चॅनल मधून बाहेर पडण्याचा प्रयत्न केला. सुदानी प्रवाशांनी सीमाशुल्क आगमन क्षेत्रात मुद्दाम गोंधळ घातला तसेच अधिकाऱ्यांसमोर आरडाओरड करून आक्रमक पवित्रा घेतला आणि काही जण मारामारी देखील करू लागले. मात्र सीमाशुल्क अधिकाऱ्यांनी हा प्रकार अतिशय व्यावसायिकतेने हाताळला. पुरेशी कुमक घेऊन त्यांनी या आक्रमक प्रवाशांना आवरलं आणि परिस्थिती नियंत्रणात आणली. सीमाशुल्क आगमन क्षेत्रात मुद्दाम गोंधळ निर्माण करून धूर्तपणे सोने घेऊन पलायन करायचा त्यांचा डाव होता.
गोंधळ करून पळून जाण्याचा प्रयत्न करणार्या एका प्रवाशाने परिधान केलेल्या खास डिझाइन केलेल्या पट्ट्यात लपवून ठेवलेल्या प्रत्येकी एक किलो वजनाची 12 सोन्याची बिस्किटे सीमाशुल्क अधिकार्यांच्या प्रभावी आणि जलद कारवाईमुळे हस्तगत करण्यात आली. याप्रकरणी सीमाशुल्क अधिकाऱ्यांचे लक्ष विचलित करण्यासाठी जाणूनबुजून वेगळे वर्तन करणाऱ्या अन्य पाच प्रवाशांनाही चौकशीसाठी ताब्यात घेण्यात आले.
चौकशीतून असे निष्पन्न झाले की मुंबई विमानतळावर आलेले हे सहा प्रवासी नियोजित कट कारस्थान करून गोंधळ निर्माण करून सोने घेऊन पलायन करणाऱ्या प्रवाशाला मदत करणार होते. या पाच प्रवाशांनी सोने तस्करी करण्याच्या पूर्वकल्पित कटाचा भाग असल्याची कबुली दिली असून ज्या प्रवाशाकडून सोने जप्त करण्यात आले त्याच्यासह त्यांनाही अटक करण्यात आली आहे. या सर्वांना 23.09.2022 पर्यंत 14 दिवसांची न्यायालयीन कोठडी सुनावण्यात आली आहे.
याशिवाय तपासणीत अडथळा निर्माण करणाऱ्या इतर सहा प्रवाशांना देखील पकडण्यात आले. मुंबई विमानतळ कार्यालयाच्या, ब्युरो ऑफ इमिग्रेशन, च्या मदतीने या सहा प्रवाशांना काळ्या यादीत टाकून सुदानला परत पाठवण्यात आले आहे.
पुढील तपास सुरू आहे.| PIB Mumbai | N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
दूरसंचार आणि माहिती तंत्रज्ञान मंत्रालय
दूरसंचार विभाग मुंबई क्षेत्र यांच्यावतीने पीएम-वाणी  या विषयावर वेबिनार संपन्न
मुंबई दि . 10 नोव्हेंबर 20 21
दूरसंचार विभाग - मुंबई क्षेत्राने 10 नोव्हेंबर 2021 रोजी प्रधानमंत्री वाय-फाय ऍक्सेस नेटवर्क इंटरफेस  या विषयावर एका वेबिनारचे आयोजन केले होते. दूरसंचार विभागाद्वारे सुरू करण्यात आलेल्या पीएम-वाणी योजनेचा उद्देश पब्लिक डेटा ऑफिस एग्रीगेटर्स  द्वारे सार्वजनिक वाय-फाय सेवा प्रदान करणे आणि ब्रॉडबँड इंटरनेट सेवांच्या प्रसाराला गती देणे असा आहे. वेबिनारमध्ये इंटरनेट सेवा प्रदाते आणि संभाव्य पीडीओ  चे प्रतिनिधी उपस्थित होते.
वेबिनारचे उद्घाटन अजय कमल, उपमहासंचालक , दूरसंचार विभाग - मुंबई क्षेत्र यांच्या हस्ते झाले. डिजिटल इंडियाचे स्वप्न साकार करण्यासाठी पीएम-वाणी योजनेमध्ये ब्रॉडबँड प्रसाराची अफाट क्षमता आहे. पीएम-वाणी फ्रेमवर्कच्या लाइट-टच रेग्युलेशनच्या आधारे, ते उद्योजकांना सार्वजनिक वायफाय हॉटस्पॉट्स स्थापित करण्यास आणि स्वतःसाठी अतिरिक्त महसूल निर्माण करण्यास प्रोत्साहित करेल अशी माहिती कमल यांनी यावेळी दिली.
संजय सेठी, संचालक , दूरसंचार विभाग - मुंबई क्षेत्र यांनी पीएम-वाणी फ्रेमवर्कचे विविध घटक जसे की सेन्ट्रल रजिस्ट्री, पीडीओ, पीडीओए आणि अॅप प्रदाते याबाबत माहिती दिली. पीएम-वाणी फ्रेमवर्क बद्दल संभाव्य पीडीओद्वारे उपस्थित केलेल्या शंकांचे दूरसंचार विभाग टीमने निरसन केले.
पीएम-वाणीबद्दल माहिती:
राष्ट्रीय डिजिटल कम्युनिकेशन अंतर्गत केंद्र सरकारने सन 2022 पर्यंत 10 दशलक्ष वाय-फाय हॉटस्पॉट्स उभारण्याचे उद्दिष्ट ठेवले आहे आणि पीएम-वाणी योजना हे उद्दिष्ट सुकर करेल.
या सार्वजनिक वाय-फाय नेटवर्क द्वारे ब्रॉडबँड इंटरनेट प्रदान करण्यासाठी दूरसंचार विभागाकडून कोणत्याही परवान्याची आवश्यकता नाही.
पीएम-वाणीद्वारे देशातील सार्वजनिक वाय-फाय नेटवर्कचा प्रसार ब्रॉडबँड सेवांच्या प्रसाराला गती देईल आणि यामुळे स्थानिक उद्योजक जसे की चहावाला, किराणा स्टोअर्स आणि भोजनालयांना अतिरिक्त महसूल मिळवता येईल.
इच्छुक संभाव्य पीडीओ खालील लिंकवर अधिक चौकशी करू शकतात.: https://pmwani.cdot.in/wani/pdo.
दूरसंचार विभाग सर्व भागधारकांना पीएम-वाणीच्या अंमलबजावणी आणि प्रसारामध्ये मदत करेल.
अर्थ मंत्रालय
विधानसभा निवडणुका घोषित झाल्यापासून प्राप्तीकर खात्यानं मुंबईत छापे टाकून 29 कोटी रूपये जप्त केले
मुंबई, 19 ऑक्टोबर 2019
महाराष्ट्रात राज्य विधानसभेच्या निवडणुकीसाठी आदर्श आचार संहिता लागू झाल्यापासून प्राप्तीकर खात्यानं मुंबईत विविध ठिकाणी छापे मारून बेहिशेबी 29 कोटी रूपयांची रोकड जप्त केली. प्राप्तीकर खाते मौल्यवान वस्तू तसेच रोख रकमेची देवाणघेवाण कुठं कुठं होत आहे, याकडे अगदी काळजीपूर्वक लक्ष ठेवून आहे. यासाठी प्राप्ती कर खात्यानं मुंबईतल्या सर्व 36 विधानसभा मतदार संघामध्ये संवेदनशील स्थानांवर जलद प्रतिसाद पथकांची  नियुक्ती केली आहे. आचार संहिता लागू असताना कोणीही रोकड अथवा मौल्यवान वस्तूंचे वितरण करण्यास मनाई आहे.
राज्यात दि. 21 ऑक्टोबर रोजी मतदान होणार आहे. तोपर्यंत जलद प्रतिसाद पथके अखंड चोवीस तास कार्यरत राहणार आहेत. जर कोणाकडून रोकड वितरणासंबंधी विश्वासार्ह माहिती मिळाली की त्यावर राज्य पोलिसांचे सहकार्य घेऊन कारवाई करण्यात येत आहे. तसेच इतर कायदा अंमलबजावणी संस्थांशीही समन्वय साधून कार्य केले जात आहे, असं प्राप्तीकर खात्याच्या मुंबई विभागानं स्पष्ट केलं. विधानसभेच्या निवडणुका मुक्त आणि निष्पक्ष वातावरणामध्ये पार पडाव्यात तसेच या काळात पैशाचा गैरवापर होवू नये, यासाठी काळजी घेतली जात आहे.
निवडणूक आयोगाच्या निर्देशानुसार महाराष्ट्रात आचार संहिता लागू झाल्यापासून प्राप्तीकर-1  मुंबईचे मुख्य संचालक यांना राज्यासाठी प्राप्तीकर विभागाचे नोडल अधिकारी म्हणून नियुक्त केले आहे.
M.Chopade/S.Bedekar/P.Kor/Source DGIT
(Visitor Counter : 81
संरक्षण मंत्रालय
ब्राह्मोस क्षेपणास्त्राची चाचणी यशस्वी
नवी दिल्ली, 22 मे 2019
भारतीय हवाईदलाने आज एसयू-30 एमकेआय लढाऊ विमानाद्वारे ब्राह्मोस क्षेपणास्त्राची यशस्वी चाचणी घेतली. क्षेपणास्त्राने लक्ष्याचा अचूक वेध घेतला.
सुपरसॉनिक ब्राह्मोस क्षेपणास्त्राचे वजन 2.5 टन असून, ते हवेतून 300 किलोमीटरवरील जमिनीवरच्या लक्ष्याचा अचूक वेध घेऊ शकते. ब्राह्मोस एअरोस्पेस प्राइवेट लिमिटेड  ते विकसित केले आहे.
भारतीय हवाई दलाच्या अभियंत्यांनी यासाठी विमानाचे सॉफ्टवेअर विकसित केले असून, हिंदुस्तान एअरोनॉटिक्स लिमिटेडने यांत्रिक आणि विद्युत अद्ययावतीकरण केले आहे.
M.Chopade/S.Kakade/D.Rane
(Visitor Counter : 139